У адрозненні ад тэмы перамогі, якая мае відавочны геапалітычны акцэнт на стасункі з суседзямі, свята незалежнасці на дзяржаўных тэлеканалах выглядала “нашым хатнім святам” - сваі сярод сваіх. Рэклямаваліся не падзеі ды дзеянні, а атмасфера ў грамадстве. Таму і сюжэты з большага былі не змястоўнымі, а атмасфернымі. Калі 9 траўня і “Беларусь 1”, і ОНТ працавалі на прамоцыю моцнай улады, што сталася нашчадкам і абаронцам перамогі, то 3 ліпеня акцэнт быў зроблены на дэманстратыўна-дэкаратыўнае адзінства нацыі, апафеозам чаго сталася ўсенароднае выкананне гімна.